چین، گونئی کوره و قوزئی کوره‌نین، گله‌جک آی لیدرلر ایجلاسی دوزنلمه مسئله‌سینده راضیلیغا گلمه‌سین‌دن ممنونلوق دویدوغونو بیلدیردی.
خاریجی ایشلر ناظیرلیگی سؤزچوسو گینگ شوانگ وئردیگی یازیلی آچیقلامادا، گونئی کوره‌دن قوزئی کوره‌یه ائدیلن سفرین مثبت نتیجه‌لر وئرمه‌سینی ممنونیتله قارشیلادیق‌لارینی ایفاده ائتدی.
بو تلاش‌لارین باغلی اؤلکه‌لرین و یاریمادا خالق‌لاری‌نین اورتاق ماراق‌لاری ایله بؤلگه‌سل باریشا قاتقی وئرجگینه ایناندیق‌لارینی دقتی چکن گینگ،
قوزئی و گونئی کوره‌نین صمیمی بیر شکیلده آنلاشما تطبیقینی، اوزلاشما و ایش بیرلیگینی گلیشدیرمک اوچون تلاش‌لارینی داوام ائتدیرمه‌لرینی اومید ائدیریک" ایفاده‌لرینی ایستیفاده ائتدی.
سؤزچو گینگ، چین‌ین کوره یاریم آداسینا یاخین بیر قونشو اولا‌راق، دایم ایکی کوره‌نین علاقه‌لرینی گلیشدیرمک اوچون گؤستردیک‌لری تلاش‌لاری و باغلی بوتون طرف‌لرین دیالوق و دانیشیق‌لار یولو یاریماداسی‌نین نوکلئردن تمیزلنیلمه‌سی، بو ایکی اؤلکه‌نین قانونی ناراحات‌لیق‌لارینا قارشی تلاشلارینی دستکلدیگینی وورغولاییب.
همچین‌ین بوتون طرف‌لرین، موجود فورصتی دگرلن‌دیره‌بیلمه لرینی، عمومی مقصد اوچون ایشلرینی، کوره یاریم آداسی‌نین نوکلئر‌دن تمیزلندیریلمه‌سینی تشویق ائتمه‌لرینی و یاریمادا موناقیشه‌سی سیاسی یول‌لارلا حل ائتمک اوچون تلاش‌لارینی آرتیرما‌لارینی گؤزلدیک‌لری‌نین بیل‌دیرن چین خاریجی ایشلر ناظیرلیگی سؤزچوسو، چین‌ین بو مسئله‌ده اوزرینه دوشنی ائتمه مسئله‌سینده ایستک‌لی اولدوغونا ایشاره ائدیب.
گونئی کوره‌دن دونن بیلدیریب‌لر کی، سئول و پیون گیانگ رهبرلیک‌لری‌نین آوریل آیی سونوندا لیدرلر ایجلاسیدوزنلمه مسئله‌سینده راضیلیغا گلدیگی بیلدیریلمیش، ایجلاس گؤروشونون ایکی اؤلکه سرحدین‌دکی پانمونژئوم بیرگه امنیت منطقه‌سینده حیاتا کئچیریلمه‌سی‌نین ائدیلدیگی بیلدیریلمیشدی.
همچین‌ین قوزئی کوره‌نین گونئی کوره قارشی نوکلئر سیلاح ایستیفاده ائتممگی و آمریکا ایله راضی‌لاش‌دیری‌لارسا نوکلئر و موشک سیناق‌لارینی دایاندیرماغا سؤز وئردیگی بیلدیریلمیش، سئول و پیونگیانگ رهبرلیک‌لری‌نین نیظامی گرگین‌لیگی سالماق اوچون ده خصوصی خط یارادیلماسینا قرار وئردیگی ایفاده ائدیلمیشدی.
